《赠曾槃乐道》
宋代·赵蕃

我居怀玉山，茶山非一游。
每观文清竹，凛若人好修。
往来道嘉禾，诗曾长公投。
十年再建业，问劳加绸缪。
中歌殄瘁诗，尺疏去莫由。
虽微荆州论，感叹自不休。
今日复何日，兰溪系归舟。
典型君尚有，一见写余忧。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。